
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 244 

7 Απριλίου 1994 


Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση από τη διαδικασία προσλήψεως προσωπικού 
του Ν. 1735/87 στην Ι.Μ. Ρεθύμνης και Μυλοποτά- 

μου. 1 

Εμπορία τροφίμων και ζωοτροφών, που απολαμβάνουν 
οικονομικής ενίσχυσης, κατά τη διάθεσή τους σε 
νησιά του Αιγαίου Πελάγους . 2 


Έγκριση μεταβίβασης άδειας Ιδρυσης και λειτουργίας 
της Μικτής Ιδιωτικής Κλινικής «ΑΓΙΑ ΦΩΤΕΙΝΗ» . 3 
Τροποποίηση της 13634/1988 απόφασης Νομάρχη 
Κοζάνης περί συστάσεως Δημοτικού Νομικού Προ¬ 
σώπου στο Δήμο Βελβεντού με την επωνυμία 


«Πνευματικό Κέντρο Βελβεντού» . 4 

Ίδρυση Τμήματος στο ΚΕΤΕΚ ΑλΙμου . 5 

Τροποποίηση της Β1/274/30.4.87 απόφασης 
ΥΠΕΠΘ . 6 

Διορθώσεις σφαλμάτων 

Διόρθωση σφάλματος στην αριθ. Φ.12.1/Β3/3760 υπ’ 

αριθ. 4 υπουργική απόφαση. 7 

Διόρθωση σφαλμάτων στην με αριθ. Φ. 12.1 /Β3/3879/ 
28.1.1994 απόφαση του Υπουργού Εθν. Παιδείας 
και θρησκευμάτων που αφορά κοστολόγηση των 
δωρεάν διατιθεμένων συγγραμμάτων στους φοιτη¬ 
τές Α.Ε.Ι. για το ακαδημαϊκό έτος 1993-94 . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α1/5 (1) 

Εξαίρεση από τη διαδικασία προσλήψεως προσωπικού 
του Ν. 1735/87 στην Ι.Μ. Ρεθύμνης και Μυλοποτά- 
μου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παραγρ. 1 του άρθρου 23 του Ν. 2190/1994 
(ΦΕΚ 28 τ.Α') «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης». 

β) Της περίπτ. (ια) της παραγρ. 2 του άρθρου 1 του Ν. 
1735/1987 (ΦΕΚ 195 τ.Α’). 
γ) Του Π.Δ. 225/86 (ΦΕΚ 85 τ.Α). 


2. Την αριθμ. 284/1.9.1993 απόφαση της Ειδικής 
Γραμματείας για τις κατ 1 εξαίρεση προσλήψεις, με την 
οποία εγκρίθηκε η πλήρωση μιας κενής θέσης λαϊκού 
υπαλλήλου στην I. Μητρόπολη Ρεθύμνης και Μυλοποτά- 
μου, κατ’ εξαίρεση του μέτρου αναστολής των διορι¬ 
σμών. 

Το γεγονός ότι συντρέχουν ειδικοί λόγοι για άμεση 
πρόσληψη προσωπικού, κατ' εξαίρεση του συστήματος 
πρόσληψης προσωπικού που καθιερώνεται με το Ν. 
1735/1987, αποφασίζουμε: 

Εξαιρούμε από τις διατάξεις του Ν. 1735/1987 την πλή¬ 
ρωση μιας κενής θέσεως λαϊκού υπαλλήλου κλάδου ΠΕ ή 
ΤΕ Διοικητικού στην I. Μητρόπολη Ρεθύμνης και Μυλοπο- 
τάμου. 

Η προκαλούμενη πεντάμηνη δαπάνη μισθοδσίας ανέρ¬ 
χεται στο ποσόν των 600.000 δρχ. περίπου και σύμφωνα 
με τις διατάξεις της παρ. 5 του άρθρου 20 του Ν. 1476/84 
θα βαρύνει τον εκτός προϋπολογισμού λογαριασμό «κε¬ 
φάλαια προς πληρωμή εφημεριακού κλήρου», του οποίου 
τα τυχόν ελλείμματα καλύπτονται από τον Κρατικό Προϋ¬ 
πολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουαρίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΝΑΣΤ. ΠΕΠΟΝΗΣ ΔΗ Μ. ΦΑΤΟΥΡΟΣ 

-♦- 

Αριθ. Α2-1292 (2) 

Εμπορία τροφίμων και ζωοτροφών, που απολαμβάνουν οι¬ 
κονομικής ενίσχυσης, κατά τη διάθεσή τους σε νησιά 

του Αιγαίου Πελάγους. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το Ν.Δ. 136/46 «Περί Αγορανομικού Κώδικα» όπως 
τροποποιήθηκε και ισχύει. 

4. Την Α.Δ. 14/89 «Κωδικοποίηση Αγορανομικών Δια¬ 
τάξεων, που εκδόθηκαν μέχρι 16.2.89», όπως τροποποιή¬ 
θηκε και ισχύει. 

5. Την κοινή απόφαση Β3-230/20.10.93 Πρωθυπουρ¬ 
γού και Υπουργού Εμπορίου περί εκχώρησης αρμοδιοτή¬ 
των στον Υφυπουργό Εμπορίου. 

5. Την κοινή απόφαση 443790/22.12.93 (ΦΕΚ 927/Β/ 
93) των Υπουργών Εθνικής Οικονομίας, Οικονομικών, Γε- 
ωργίας, Εμπορικής Ναυτιλίας, Αιγαίου, Εμπορίου «Καθο¬ 
ρισμός δικαιολογητικών για την πληρωμή εφοδιασμών με 
ορισμένα γεωργικά προϊόντα των μικρών νησιών του Αι¬ 
γαίου Πελάγους». 

7. Την ανάγκη λήψης μέτρων για την ομαλή εμπορία των 
απολαμβανόντων οικονομική ενίσχυση ως άνω προϊόντων, 
προς διασφάλιση των συμφερόντων των καταναλωτών μι¬ 
κρών νησιών του Αιγαίου Πελάγους. 

8. Το γεγονός ότι με τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Μετά το άρθρο 326 του κεφαλαίου 19 της Κωδικοποιη- 
μένης Αγορανομικής Διάταξης 14/89 προστίθεται άρθρο 
«326α», που έχει ως ακολούθως: 

«Άρθρο 326α 

Εμπορία τροφίμων - ζωοτροφών, που απολαμβάνουν 
οικονομικής ενίσχυσης, κατά τη διάθεσή τους σε νησιά 
του Αιγαίου Πελάγους 

1. Στις διατάξεις του παρόντος άρθρου εντάσσονται 
αποκλειστικά και μόνο τα παρακάτω προϊόντα, όπως αυτά 
ρητά κατονομάζονται στο άρθρο 2 της κοινής απόφασης 
443790/22.12.93 των Υπουργών Εθνικής Οικονομίας, 
Οικονομικών, Γεωργίας, Εμπορίου, Εμπορικής Ναυτιλίας, 
Αιγαίου (ΦΕΚ 927/Β/93), που απολαμβάνουν οικονομικής 
ενίσχυσης σύμφωνα με την εν λόγω απόφαση, κατά τη 
διάθεσή τους στα κατωτέρω νησιά του Αιγαίου Πελά¬ 
γους: 

α) Προϊόντα: Λαχανικά, Οπώρες, Πατατόσπορος, Ζά¬ 
χαρη, Άλευρα, Γιαούρτια, Ζωοτροφές (Βρώμη, Σίκαλη, 
Κριθάρι, Καλαμπόκι, Σιτάρι, Χορτονομές, Παρασκευά¬ 
σματα για διατροφή ζώων, κατάλοιπα - απορρίματα βιομη¬ 
χανικών τροφίμων) και πατάτα φαγητού. 

β) Νησιά: που ανήκουν στην ομάδα Α σύμφωνα με το 
Παράρτημα I του Κανονισμού ΕΟΚ 2958/93, ήτοι: Θάσος, 
Σαμοθράκη, Σποράδες, Κύθηρα, Αντικύθηρα, Αμολιανή, 
Νησιά του Νομού Εύβοιας (πλην νησιού Εύβοιας) και Νη¬ 
σιά του Νομού Κυκλάδων (Κέα, Κύθνος, Γυάρος, Άνδρος, 
Τήνος, Σύρος, Μύκονος, Δήλος, Ρήνεια). 

γ) Νησιά: Που ανήκουν στην ομάδα Β, σύμφωνα με το 
Παράρτημα II του Κανονισμού ΕΟΚ 2958/93, ήτοι: Νησιά 
των Νομών Δωδεκανήσου, Χίου, Λέσβου, Σάμου και λοιπά 
νησιά του Νομού Κυκλάδων (πλην αυτών της ομάδας Α). 

2. Υπάγονται υποχρεωτικά τα ανωτέρω προϊόντα στο 
καθεστώς της οικονομικής ενίσχυσης της κοινής απόφα¬ 
σης των Υπουργών 443790/22.12.93, εφόσον εκδίδεται 
προηγουμένως το σχετικό πιστοποιητικό για τέτοια ενί¬ 
σχυση, περί του οποίου γίνεται μνεία στην εν λόγω από¬ 
φαση, ανεξάρτητα αν οι ενδιαφερόμενοι θα εισπράξουν ή 
όχι την οικονομική αυτή ενίσχυση (επιδότηση). 

3. Συντρεχούσας της υποχρέωσης της προηγούμενης 
παραγράφου 2, κατά την εμπορία και διακίνηση των, ως 
άνω, επιδοτουμένων προϊόντων, απαγορεύεται: 

α) Η προώθηση - διάθεση - κατανάλωση αυτών σε περι¬ 
φέρειες της Χώρας πέρα από τα νησιά της παραγράφου 1 
ή σε περιφέρειες πέρα του νησιωτικού Νομού για τον 
οποίο εκδόθηκε το πιστοποιητικό οικον. ενίσχυσης ή σε 
άλλα νησιά διαφορετικά απ’ αυτά που ήθελαν κατονομά¬ 


σει τα επίσημα έγγραφα Δημοσίων Αρχών ή σε νησιά της 
ομάδας Α από νησιά της ομάδας Β ή σε νησιά της ομάδας 
Β από νησιά της ομάδας Α. 

β) Η αποστολή ή επαναποστολή σε χώρες ΕΟΚ ή εξα¬ 
γωγή σε Τρίτες Χώρες. 

4. Κατ’ εξαίρεση των απαγορευτικών ρυθμίσεων της, 
ως άνω παραγράφου 3, επιτρέπεται η προώθηση - διά¬ 
θεση - κατανάλωση σε νησιά της ομάδας Α από το νησί 
Χίου των μανταρινιών (παραγωγής νησιού Χίου), σε νησιά 
της ομάδας Α από το νησί Νάξου των πατατών (παραγωγής 
νησιού Νάξου) και σε νησιά της ομάδας Β από το νησί Σύ¬ 
ρου των τοματών και κολοκυθιών (παραγωγής νησιού Σύ¬ 
ρου). 

5. Επί όλων των τιμολογίων αγοροπωλησίας των ως άνω 
επιδοτουμένων προϊόντων της παγαγρ. 1, που εκδίδονται 
μετά τη χορήγηση του πιστοποιητικού ενίσχυσης, τίθεται ή 
αναγράφεται η ένδειξη «ΕΠΙΔΟΤΟΥΜΕΝΑ ΕΙΔΗ», ανε¬ 
ξάρτητα του αριθμού των φορέων εμπορίας που ήθελαν 
παρεμβληθεί κατά την εμπορία - διακίνηση των προϊόντων 
αυτών, ένδειξη που θα απεικονίζεται σε όλα τα φύλλα των 
τιμολογίων (πρωτότυπο, αντίγραφα, στέλεχος). 

Σε κάθε τιμολόγιο αγοραπωλησίας δεν είναι επιτρεπτή 
η αναγραφή επιδοτουμένων ειδών με όμοια είδη μη επιδο¬ 
τούμενα, επιδοτουμένων ειδών με ανόμοια είδη άσχετα 
επιδότησης και επιδοτουμένων ειδών που διαφέρουν με¬ 
ταξύ τους ως προς το ύψος της οικονομικής ενίσχυσης. 

6. Ο δικαιούχος οικονομικής ενίσχυσης υποχρεούται 
όπως, επί των σχετικών τιμολογίων πώλησης των ως άνω 
επιδοτουμένων προϊόντων, που εκδίδει, αναγράφει, υπό 
μορφή αφαιρετέου εσόδου, την αξία της επιδότησης, πριν 
από τον υπολογισμό του αναλογούντος φόρου Προστιθέ¬ 
μενης Αξίας (Φ.Π.Α.). 

Παραθέτουμε σχετικό παράδειγμα: 


ΕΙΔΟΣ 

ΚΙΛΑ 

ΤΙΜΗ 

ΚΙΛΟΥ 

ΣΥΝΟΛΙΚΗ 

ΑΞΙΑ 

Τομάτα 

100 

150 

15.000 

Πατάτες 

100 

100 

10.000 

Λεμόνια 

100 

120 

12.000 


300 


37.000 


Μείσν επιδότηση κιλά 

300 x 8δρχ. 2.400 


Πληρωτέα αξία πριν ΦΠΑ 34.600 

Υπό την επιφύλαξη των ρυθμίσεων της παραπάνω κοι¬ 
νής απόφασης των Υπουργών, η απεικόνιση της εν λόγω 
επιδότησης σε πιστωτικό τιμολόγιο ή σημείωμα, αντί σε τι¬ 
μολόγιο πώλησης, δεν είναι επιτρεπτή. 

7. Τα επιδοτούμενα προϊόντα της παρ. 1 διατίθενται 
υποχρεωτικά, μέχρι αυτά να προσφερθούν στην κατανά¬ 
λωση των νησιών, σε συσκευασίες (συμπεριλαμβανομέ¬ 
νων και των απλών χαρτοκιβωτίων) επί δε των συσκευα- 
σιών αυτών (Σάκκοι, διχτάκια, δισκάκια, κεσσέδες, χαρτο¬ 
κιβώτια, πλαστικά δοχεία, τελλάρα κ.λπ.) αναγράφονται 
υποχρεωτικά, με οποιονδήποτε τρόπο, οι παρακάτω εν¬ 
δείξεις: 

- «ΕΠΙΔΟΤΟΥΝΤΑΙ ΑΠΟ ΕΟΚ ΜΕ ΔΡΧ.». Η δραχ¬ 

μική επιδότηση θα αναφέρεται στο συνολικό καθαρό βά¬ 
ρος περιεχομένου της συσκευασίας. 

- «ΝΗΣΙ ΟΜΑΔΑΣ Α' Ή ΝΗΣΙ ΟΜΑΔΑΣ Β », ανάλογα με 
το νησί που θα καταναλωθεί το προϊόν. 

Η ευθύνη για την αναγραφή των ενδείξεων αυτών βαρύ- 

νει τον δικαιούχο της οικονομικής ενίσχυσης. 

δ. Επί επιδοτούμενων φρούτων και λαχανικών της αγο- 
ρανομικής κατηγορίας των διατιμημένων ή ελεγχομένου 
κέρδους, ορίζονται τα ακόλουθα: 

α) Ο δικαιούχος της οικονομικής ενίσχυσης, κατά τη 
διαμόρφωση του κοστολογίου, λαμβάνει υπόψη τη νόμιμη 
τελική τιμή πώλησης του είδους, που θα προκόψει μετά 
τον υπολογισμό των υπό των κειμένων αγορανομικών δια¬ 
τάξεων, αναγνωριζόμενων στοιχείων κόστους και κερδών, 
τιμή από την οποία αφαιρεί υποχρεωτικά την αναλογούσα 
επιδότηση, προς διαμόρφωση της τελικής πλέον τιμής 
διάθεσης πριν τον υπολογισμό του Φ.Π.Α. 

β) Για τον έμπορο που θα προμηθευτεί το είδος από τον 
ως άνω δικαιούχο, ως τιμή κτήσης λογίζεται η τιμή που έχει 
προκύψει μετά την αφαίρεση της επιδότησης, εφαρμοζο- 
μένων κατά τα λοιπά των κειμένων αγορανομικών διατά¬ 
ξεων που διέπουν τα της διαμόρφωσης των τιμών πώλη¬ 
σης στο είδος. 

Επί επιδοτούμενων φρούτων και λαχανικών της αγορα- 
νομικής κατηγορίας των ελεγχομένων για υπερβολικό 
κέρδος ειδών, ο δικαιούχος οικονομικής ενίσχυσης δια¬ 
μορφώνει με ευθύνη του την τιμή πώλησης του είδους, 
αφού προηγουμένως έχει εκπέσει από την τιμή αυτή, ως 
αφαιρετέο έσοδο, την αξία της επιδότησης. 

9. Εμπορικές επιχειρήσεις (χονδρέμποροι, λιανοπωλη¬ 
τές κ.λπ.), που λειτουργούν στα νησιά της παρ. 1, εφόσον 
κατέχουν τα επιδοτούμενα ως άνω προϊόντα υποχρεού- 
νται όπως: 

α) Μέχρι εξάντλησης υφισταμένων αποθεμάτων, κατά 
τις ημέρες και ώρες λειτουργίας του καταστήματος διαθέ¬ 
τουν και εκθέτουν προς πώληση τα προϊόντα αυτά. 

β) Τοποθετούν και εκθέτουν τα εν λόγω προϊόντα σε 
ιδιαίτερους χώρους πώλησης, απαγορευμένης της ανά¬ 
μειξης αυτών με άλλα είδη άσχετα με την επιδότηση. 

γ) Στους χώρους πώλησης των επιδοτουμένων προϊό¬ 
ντων, αναρτούν ή τοποθετούν πινακίδα, ορατή από τους 
πελάτες, στην οποία με κεφαλαία και ευδιάκριτα γράμ¬ 
ματα, αναγράφουν την ένδειξη «ΤΑ ΕΠΙΔΟΤΟΥΜΕΝΑ 
ΑΠΟ ΕΟΚ ΠΡΟΪΟΝΤΑ ΠΡΟΣΦΕΡΟΝΤΑΙ ΣΕ ΣΥΜΦΕ- 
ΡΟΥΣΕΣ ΓΙΑ ΤΟ ΝΗΣΙ ΤΙΜΕΣ». 

10. Εμπορικές επιχειρήσεις που λειτουργούν στα νησιά 
της παραγράφου 1, εφόσον προμηθεύονται τα ανωτέρω 
επιδοτούμενα προϊόντα προς χρήση για την παραγωγή με¬ 
ταποιημένων ειδών (Αρτοποιία, Ζαχαροπλαστεία, Σοκα- 
λοτοποιΐα, παραγωγής μαρμελάδος, κομποστών, χυμών, 
συνθετικών ζωοτροφών, διαφόρων γλυκισμάτων κ.λπ.) 
υποχρεούνται όπως: 

α) Αμέσως μετά από κάθε αγορά των επιδοτουμένων 
προϊόντων (είτε από την εσωτερική αγορά, είτε από απευ¬ 
θείας εισαγωγή), συντάσσουν ενυπόγραφη κατάσταση σε 
τρία αντίτυπα, στην οποία δηλώνουν τα εξής στοιχεία: 

(1) Το επιδοτούμενο προϊόν (π.χ. ζάχαρη) 

(2) Την αγορασθείσα ποσότητα (π.χ. 100 κιλά) 

(3) Τον αριθμό - ημερομηνία τιμολογίου αγοράς ή της 
διασάφησης οριστικής εισαγωγής τελωνείου. 

(4) Την επωνυμία και δ/νση της Επιχείρησης από την 
οποία προμηθεύτηκαν τα επιδοτούμενα προϊόντα. 

Κάθε αντίτυπο της κατάστασης αυτής υποβάλλεται 
αμέσως μετά την αγορά, στη Λιμενική Αρχή του νησιού, 
στην Περιφερειακή Υπηρεσία Εμπορίου της Νομαρχίας 
τους και στην Περιφερειακή Υπηρεσία Γεωργίας της Νο¬ 
μαρχίας τους. 


β) Διαθέτουν τα μεταποιημένα είδη παραγωγής τους, 
αποκλειστικά και μόνο στο νησί τους ή σε νησιά της αυτής 
ομάδας, απαγορευμένης ακόμα και της πώλησης των με¬ 
ταποιημένων ειδών στο εξωτερικό. 

γ) Μέχρι εξάντλησης υφισταμένων αποθεμάτων προϊό¬ 
ντων επιδότησης προσφέρουν όλες τις ημέρες και ώρες 
λειτουργίας του καταστήματος μεταποιημένα προϊόντα 
παρασκευασμένα και από επιδοτούμενα υλικά. 

δ) Εφαρμόζουν αναλογικά τις διατάξεις των υποπαρα- 
γράφων (β) και (γ) της παραγράφου 9 του παρόντος, όσον 
αφορά βέβαια τα μεταποιημένα προϊόντα παραγωγής 
τους, με μόνη διαφορά ότι η αναρτημένη ή τοποθετημένη 
πινακίδα θα αναγράφει την ένδειξη «ΤΑ ΠΡΟΪΟΝΤΑ ΠΑ¬ 
ΡΑΣΚΕΥΑΣΘΗΚΑΝ ΑΠΟ ΕΠΙΔΟΤΟΥΜΕΝΑ ΑΠΟ ΕΟΚ 
ΥΛΙΚΑ ΚΑΙ ΠΩΛΟΥΝΤΑΙ ΣΕ ΣΥΜΦΕΡΟΥΣΕΣ ΓΙΑ ΤΟ 
ΝΗΣΙ ΤΙΜΕΣ». 

Οι διατάξεις αυτές επεκτείνονται και σε επιχειρήσεις 
των νησιών που αγοράζουν μεταποιημένα προϊόντα παρα¬ 
γωγής των ως άνω επιχειρήσεων. 

11. Οι διατάξεις της υποπαραγράφου (α) της ανωτέρω 
παραγράφου 10 έχουν εφαρμογή και για τις εμπορικές 
επιχειρήσεις των νησιών, όπως αυτές μνημονεύονται στην 
παράγραφο 9 του παρόντος άρθρου». 

Αρθρο 2 

Στην περίπτωση που, κατά τις εξουσιοδοτικές διατάξεις 
της παραγράφου 3 του άρθρου 288 του κεφαλαίου 14 της 
Α.Δ 14/89, οι ΝομάρχεςΔωδεκανήσου, Χίου, Λέσβου, Σά¬ 
μου και Κυκλάδων έχουν εκδόσει, ειδικά για τις Πρωτεύ¬ 
ουσες των Νομών τους, Αγορανομικές Διατάξεις «Περί 
χρονικής διάρκειας τιμολογίων οπωρολαχανικών» δύναται, 
εφόσον κρίνουν σκόπιμο και μετά από εκτίμηση των συν¬ 
θηκών εμπορίας του είδους που επικρατούν στο Νομό 
τους, να εκδώσουν Αγορανομική Διάταξη, με την οποία να 
εξαιρούν τους λιανοπωλητές της πρωτεύουσάς τους από 
το περιοριστικό μέτρο της χρονικής διάρκειας τέτοιων τι¬ 
μολογίων, εφόσον οι λιανοπωλητές αυτοί αντικαθιστούν 
τα επιδοτούμενα είδη οπωρολαχανικών με ίδια είδη τού¬ 
των, πάλι επιδοτούμενα. 

Άρθρο 3 

1. Από την επομένη της ανακοίνωσης της παρούσας 
στον ημερήσιο τύπο τίθενται σε ισχύ οι ρυθμίσεις των πα¬ 
ραγράφων 1,2,3, 4, 5, 6, 8 του άρθρου 326Α της ΑΔ 
14/89 και το άρθρο 2 της παρούσας. 

2. Από 31.3.1994 τίθενται σε ισχύ οι ρυθμίσεις των πα¬ 
ραγράφων 7, 9, 10 και 11 του άρθρου 326Α της Α.Δ 14/ 
89. 

Άρθρο 4 

1. Οι παραβάτες της παρούσας, που ισχύει σε όλη τη 
Χώρα διώκονται και τιμωρούνται σύμφωνα με τον ισχύοντα 
Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο Τύπο. 

Αθήνα, 22 Μαρτίου 1994 

Ο ΥΦΥΠΟΥΡΓΟΣ 

ΑΛΕΞ. ΜΠΑΛΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3975/94 (3) 

Έγκριση μεταβίβασης άδειας ίδρυσης και λειτουργίας της 
Μικτής Ιδιωτικής Κλινικής «ΑΓΙΑ ΦΩΤΕΙΝΗ». 

Η ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Τις διατάξεις: 

α) Α.Ν. 1565/89 «Περί κώδικος ασκήσεως Ιατρικού 
Επαγγέλματος». 

β) Ν. 3200/55 «Περί διοικητικής αποκεντρώσεως». 

γ) Β.Δ. 451 /62 αρθ. 10 Β.Δ. 521 /63, Β.Δ. 196/67 «Περί 
Ιδιωτικών Κλινικών». 

δ) Ν.Δ. 1147/72 «Περί διοικήσεως Μείζονος Πρωτευ- 
ούσης». 

ε) Π.Δ. 247/91 και 517/91 «Προδιαγραφέςλειτουργίας 
Ιδιωτικών Κλινικών». 

στ) Ν. 2071/92 άρθρ. 149 (ΦΕΚ 123/15/7/92 τ.Α’) 
«Εκσυγχρονισμός και οργάνωση του συστήματος 
Υγείας». 

ζ) Β.Δ. 197/92 «Περί μεταβίβασης αρμοδιοτήτων». 

2. Την υπ' αριθ. 4197/13.5.72 απόφαση του Κέντρου 
Κοινωνικής Πολιτικής Πειραιώς «Περί χορήγησης άδειας 
λειτουργίας Μικτής Κλινικής “ΑΓΙΑ ΦΩΤΕΙΝΗ"». 

3. Την υπ’ αριθ. 23490/10.12.76 τροποποίηση απόφα¬ 
σης άδειας λειτουργίας Μικτής Ιδιωτικής Κλινικής «ΑΓΙΑ 
ΦΩΤΕΙΝΗ». 

4. Την υπ’ αριθ. 729/9.2.79 τροποποίηση απόφασης 
άδειας λειτουργίας Μικτής Ιδιωτικής Κλινικής «ΑΓΙΑ ΦΩ¬ 
ΤΕΙΝΗ». 

5. Την με αριθ. πρωτ. 3975/17.2.94 αίτηση των νόμι¬ 
μων κληρονόμων της Κλινικής. 

6. Την από 3.12.93 έκθεση επιθεωρήσεως της κατά το 
νόμο αρμόδιας Επιτροπής Ιδιωτικών Κλινικών. 

7. Το υπ’ αριθ. 5572/8.3.94 ΡΑΧ του Ιατρικού Συλλόγου 
Αθηνών, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας της Μικτής Ιδιωτικής Κλινικής «ΑΓΙΑ ΦΩΤΕΙΝΗ» 
του Ιατρού Παναγιώτη Χρυσοχέρη, που βρίσκεται στην 
οδό Αγίου Γεωργίου 1 στον Κορυδαλλό, στους νόμιμους 
κληρονόμους, τη σύζυγο Ζωή Τζούλη-Χρυσοχέρη και τους 
υιούς 1) Εμμανουήλ, 2) Γεώργιο, 3) Νικόλαο και το Μιχαήλ 
Χρυσοχέρη, λόγω θανάτου. 

Την Επιστημονική Δ/νση θα αναλάβει, ο ιατρός Χρήστος 
Σταυρόπουλος. Την Διοικητική Δ/νση θα αναλάβουν οι: 

1) Οικονομόπουλος Ιωάννης 

2) Μιχαήλ Χρυσοχέρης. 

Στην Κλινική θα λειτουργούν τα κάτωθι Τμήματα: 

1) Παθολογικό Τμήμα (κλίνες 30) με υπεύθυνο Ιατρό 
ΜΠΕΛΙΜΠΑ Παύλο του Γεωργίου. 

2) Καρδιολογικό Τμήμα (κλίνες 19) με υπεύθυνο Ιατρό 
ΚΑΣΙΑΚΟΓΙΑ Βασίλειο του Αλεξάνδρου. 

3) Μικροβιολογικό Τμήμα με υπεύθυνο Ιατρό ΜΠΕ- 
ΝΑΚΗ Σοφία του Δημητρίου. 

4) Ακτινολογικό Εργαστήριο με υπεύθυνο Ιατρό ΣΤΑ¬ 
ΦΙΔΑ Ελένη του Νικολάου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 10 Μαρτίου 1994 
Η Νομάρχης 
ΜΑΡΘΑ ΣΗΜΑΝΤΩΝΗ 


Αριθ. Ε.4956 (4) 

Τροποποίηση της 13634/1988 απόφασης Νομάρχη Κο¬ 
ζάνης περί συστάσεως Δημοτικού Νομικού Προσώπου 
στο Δήμο Βελβεντού με την επωνυμία «Πνευματικό Κέ¬ 
ντρο Βελβεντού». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «Δη¬ 
μοτικός και Κοινοτικός Κώδικας». 

2. Τις διατάξεις του Π.Δ. 331/83 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

3. Την αριθμ. 13634/1988 απόφασή μας «Περί συστά¬ 
σεως Δημοτικού Νομικού Προσώπου στο Δήμο Βελβεντού 
με την επωνυμία Πνευματικό Κέντρο Βελβεντού». 

4. Την αριθμ. 134/1993 Α.Δ.Σ. Βελβεντού περί αυξή- 
σεως του αριθμού των μελών του Διοικητικού Συμβουλίου 
του Ν.Π. από πέντε (5) σε επτά (7), αποφασίζουμε: 

Τροποποιούμε την παράγραφο 5 της αριθμ. 13634/ 
1988 απόφασής μας, η οποία αντικαθίσταται ως ακολού¬ 
θως: 

Παρ. 5. Το Νομικό Πρόσωπο διοικείται από 7μελές Διοι¬ 
κητικό Συμβούλιο, αποτελούμενο από: 
α. Δύο (2) μέλη του Δημοτικού Συμβουλίου, 
β. Έναν (1) εκπρόσωπο των πολιτιστικών φορέων, 
γ. Δύο (2) εκπροσώπους των Γεωργικών Συνεταιρι¬ 
σμών. 

δ. Έναν (1) εκπρόσωπο του αθλητικού συλλόγου και 
ε. Έναν (1) εκπρόσωπο του συλλόγου εκπαιδευτικών 
των σχολείων του Δήμου. 

Το Διοικητικό Συμβούλιο ορίζει τον Πρόεδρο, Αντιπρόε¬ 
δρο και τον Γραμματέα. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

Το Νομικό Πρόσωπο εκπροσωπείται στα Δικαστήρια και 
κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός κωλύεται, από τον Αντιπρόε¬ 
δρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του εν λόγω Ν.Π., το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 17 Μαρτίου 1994 

Ο Νομάρχης 
ΣΤΕΡΓΙΟΣ Γ. ΜΑΤΙΚΑΣ 

-♦- 

Αριθ. 103500 (5) 

Ίδρυση Τμήματος ΤΕΚ στο ΚΕΤΕΚ Αλίμου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «περί Οργανώσεως και 
Διοικήσεως του ΟΑΕΔ». 

2. Τις διατάξεις του 405/71 Β.Δ. «περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «περί καθιερώσεως κινή- 

τρων επαγγελματικής κατάρτισης εργατικού δυναμικού 
κ.λπ.». 

4. Την εισήγηση της Υπηρεσίας, αποφασίζουμε: 

Άρθρο 1 

Ιδρύουμε τμήμα Ταχύρρυθμης Επαγ/κής Κατάρτισης ει¬ 
δικότητας: «Εξειδίκευση σε θέματα Ευρωπαϊκών Κοινοτή¬ 
των» στο ΚΕΤΕΚ ΑλΙμου. 

Άρθρο 2 

Σκοπός του ιδρυόμενου τμήματος είναι να εξειδικευ- 
θούν πάνω σε θέματα που αφορούν την Ευρωπαϊκή 
Ένωση πτυχιούχοι Οικονομικών, Κοινωνικών και Πολιτι¬ 
κών Επιστημών αλλά και απόφοιτοι Λυκείων με το σύ¬ 
στημα της Ταχύρρυθμης Επαγγελματικής Κατάρτισης. 

Άρθρο 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις. 

Άρθρο 4 

Η λειτουργία του ιδρυομένου τμήματος καθορίζεται με 
τον Κανονισμό Λειτουργίας Εκπαιδευτικών Μονάδων 
ΤΕΚ. 

Άρθρο 5 

Ακροτελεύτιο άρθρο 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου ΟΑΕΔ ύψους 150.000.000 δρχ. περίπου για το 
τρέχον οικονομικό έτος και 200.000.000 περίπου για κα¬ 
θένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου ΟΑΕΔ ύψους 
160.000.000 δρχ. με τα στοιχεία 414,521 α, 521 β, 535α, 
1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Μαρτίου 1994 

Ο Διοικητής 
Ρ. ΣΠΥΡΟΠΟΥΛΟΣ 

-♦- 

Αριθ. 1133 (6) 

Τροποποίηση της Β1/274/30.4.87 απόφασης ΥΠΕΠΘ. 

Ο ΠΡΥΤΑΝΗΣ ΤΟΥ 

ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1. Το με αριθμ. Β1/852/26.11.93 έγγραφο του Υπουρ¬ 
γείου Εθνικής Παιδείας και θρησκευμάτων. 

2. Το άρθρο 1 (παρ. 9) του Ν. 2083/92. 

3. Την απόφαση της Συγκλήτου (συνεδρία 3.3.94), απο¬ 
φασίζουμε: 

Το άρθρο 2 της με αριθμ. Β1/274/30.4.87 Υπουργικής 
απόφασης, που δημοσιεύθηκε σις 9.6.87 στο με αριθμ. 
282 (τ.Β') ΦΕΚ και αφορά τη μετονομασία, ανασυγκρό¬ 
τηση και επανακαθορισμό αρμοδιοτήτων της επιτροπής 


εκμετάλλευσης Αγροκτημάτων του Γεωργικού Πανεπι¬ 
στημίου Αθηνών, όπως τροποποιήθηκε με την αριθμ. Β1 / 
300/27.9.90 απόφαση που δημοσιεύθηκε στις 5.10.90 
στο με αριθμ. 635 (τ.Β’) ΦΕΚ, τροποποείται, συμπληρώ¬ 
νεται και διαμορφώνεται ως εξής: 

Άρθρο 2 
Συγκρότηση 

Η Επιτροπή αποτελείται από τα ακόλουθα επτά (7) 
μέλη: 

1) α) Πρόεδρος ο Αντιπρύτανης Οικονομικού Προγραμ¬ 
ματισμού και Ανάπτυξης του Γεωργικού Πανεπιστημίου 
Αθηνών, με αναπληρωτή του τον Πρόεδρο του Τμήματος 
Γεωργικής Οικονομίας. 

β) Ένα (1) μέλος ΔΕΠ του Εργαστηρίου Γεωργίας με 
αναπληρωτή του ένα μέλος ΔΕΠ του Εργαστηρίου Γεωργι- 
κής Χημείας. 

γ) Ένα (1) μέλος ΔΕΠ του Εργαστηρίου Δενδροκομίας 
με αναπληρωτή του ένα μέλος ΔΕΠ του Εργαστηρίου Κη¬ 
πευτικών Καλλιεργειών. 

δ) Ένα (1) μέλος ΔΕΠ του Εργαστηρίου Αμπελολογίας 
με αναπληρωτή του ένα μέλος ΔΕΠ του Εργαστηρίου Αν¬ 
θοκομίας. 

ε) Ένα (1) μέλος ΔΕΠ του Εργαστηρίου Γενικής και Ειδι¬ 
κής Ζωοτεχνίας με αναπληρωτή του ένα μέλος ΔΕΠ του 
Εργαστηρίου Γεωργικής Υδραυλικής. 

στ) Ένα (1) μέλος ΔΕΠ του Εργαστηρίου Γέωργικής Οι¬ 
κονομίας με αναπληρωτή του ένα μέλος ΔΕΠ του Εργα¬ 
στηρίου Φυτοπαθολογίας. 

ζ) Ένας (1) εκπρόσωπος των φοιτητών με τον αναπλη¬ 
ρωτή του που υποδεικνύεται από το Σύλλογο Φοιτητών. 

2) Τα υπό στοιχεία (β) έως (στ) μέλη ΔΕΠ προτείνονται 
από τις Γενικές Συνελεύσεις των Τμημάτων μετά από ει¬ 
σήγηση των Δ/ντών των Εργαστηρίων. 

3) Ο υπό στοιχείο ζ εκπρόσωπος των Φοιτητών μαζί με 
τον αντίστοιχο αναπληρωτή του ορίζονται σύμφωνα με τις 
διατάξεις του άρθρου 2 (παρ. 3β) του Ν. 1268/82, όπως 
αντικαταστάθηκε με το άρθρο 79 (παρ. 1 και 2) του Ν. 
1566/85. 

4) Η θητεία των υπό στοιχεία (β) έως και (ζ) μελών ορίζε¬ 
ται διετής. 

Η θητεία των πρώτων μελών εκτός του Προέδρου και 
του Αναπληρωτή του, που θα οριστούν σύμφωνα με την 
απόφαση αυτή, λήγει στις 31.8.96. 

5) Η ανωτέρω Επιτροπή σε κάθε αναφυόμενη περί¬ 
πτωση θα πρέπει να ζητά τη γνώμη μελών ΔΕΠ από Εργα¬ 
στήρια συναφούς αντικειμένου του Γεωργικού Πανεπιστη¬ 
μίου Αθηνών. 

6) Στις συνεδριάσεις της Επιτροπής συμμετέχει, χωρίς 
ψήφο, ο προϊστάμενος της υπηρεσίας κτημάτων ή ο ανα¬ 
πληρωτής του. 

Τα μέλη της Επιτροπής με τους αντίστοιχους αναπλη¬ 
ρωτές ορίζονται με Πράξη του Πρύτανη του Γεωργικού 
Πανεπιστημίου Αθηνών, που δεν δημοσιεύεται στην Εφη¬ 
μερίδα της Κυβερνήσεως. Η πράξη αυτή κοινοποιείται στο 
Υπουργείο Εθνικής Παιδείας και θρησκευμάτων. 

Γραμματέας της Επιτροπής ορίζεται από τον Πρύτανη 
διοικητικός υπάλληλος του Πανεπιστημίου. 

Μέχρις ορισμού των νέων μελών της εν λόγω Επιτροπής 
με την τροποποιουμένη σύνθεση ισχύει η υφιστάμενη σή¬ 
μερα Επιτροπή, παρατεινόμενης της θητείας των μελών, 
που υπάρχουν σήμερα. 

Κατά τα λοιπά ισχύει η με αριθμ. Β1/274/30.4.87 
Υπουργική απόφαση (ΦΕΚ τ.Β' 282/6.87), προσαρμο¬ 
σμένη στην παραπάνω σύνθεση της Επιτροπής. 

Απά τις διατάξεις αυτής της απόφασης δεν προκαλεϊται 
δαπάνη σε βάρος του προϋπολογισμού του Γεωργικού Πα¬ 
νεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1994 
Ο Πρύτανης 
ΜΙΧΑΗΛ ΛΟΥΚΑΣ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθ. Φ.12.1 /Β3/3760 υπ’ αριθ. 4 υπουργική από¬ 
φαση, που δημοσιεύθηκε στο ΦΕΚ 878/6.12.1993/τ.Β' 
και αφορά κοστολόγηση των δωρεάν διατιθεμένων συγ¬ 
γραμμάτων στους φοιτητές Α.Ε.Ι. για το ακαδημάΐκό έτος 


«33. ΦΡΑΓΚΙΣΤΑ X./ 
ΓΕΣΙΟΥ-ΦΑΛΤΣΗ Π. 


34. ΦΡΑΓΚΙΣΤΑ X./ 
ΓΕΣΙΟΥ-ΦΑΛΤΣΗ Π. 


ΑΝΑΓΚΑΣΤΙΚΗ ΕΚΤΕΛΕΣΗ I 
ΓΕΝΙΚΟ ΜΕΡΟΣ 
ΤΙΜΗ 92-93:2300 
ΦΕΚ 161/Β/93 
ΑΝΑΓΚΑΣΤΙΚΗ ΕΚΤΕΛΕΣΗ II 
ΕΙΔΙΚΟ ΜΕΡΟΣ 


1992- 93, στη σελ. 9389 και στη στήλη Σχολή/Τμήμα δια¬ 
νομής, στον υπ’ αύξ. αριθ. 51 και στο στίχο 14ο από το 

τέλος, επκρέρεται η πιο κάτω διόρθωση: 

Από το λανθασμένο: «2) ΙΚΟ ΔΗΜΟΚΡ. ΠΑΝ. ΘΡΑ¬ 
ΚΗΣ» στο σωστό: «2) ΝΟΜΙΚΟ ΔΗΜΟΚΡ. ΠΑΝ. ΘΡΑ¬ 
ΚΗΣ». 

(Από το Εθνικό Τυπογραφείο) 
-*- 

( 8 ) 

Στην με αριθ. Φ.12.1/Β3/3879/28.1.1994 απόφαση 
του Υπουργού Εθν. Παιδείας και θρησκευμάτων, που 
αφορά κοστολόγηση των δωρεάν διατιθεμένων συγγραμ¬ 
μάτων στους φοιτητές Α.Ε.Ι. για το ακαδημαϊκό έτος 

1993- 94, που δημοσιεύθηκε στο ΦΕΚ 98/16.2.94 τ.Β', 
επκρέρεται η πιο κάτω διόρθωση: 

Στη σελ. 884 απαλείφονται οι εσφαλμένοι στίχοι που 
αφορούν το με αριθ. (33) και αντ’ αυτών τίθενται: 

2845 1) Νομικής Α.Π.Θ. 

2) Νομικό Παν. Θράκης 


3220 1) Νομικής Α.Π.Θ. 

2) Νομικό Παν. 
Θράκης 


ΤΙΜΗ 92-93:2800 
ΦΕΚ 161/Β/93 


(Από το Εθνικό Τυπογραφείο) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ <3Π 
5234312 

λειτουργούν καθημερινά από 8.00' έως 13.00* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών οτην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ,: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β> » 

» 

» 

Β 

» 

30.000 

» 

1.500 

γ) » 

» 

» 

Γ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

/ » 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. &Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














